ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Νοεμβρίου 1998 που εγκρίθηκε βάσει του άρθρου Ι.4 παράγραφος 2 της συνθήκης για την Ευρωπαϊκή Ένωση, σχετικά με την παρακολούθηση της κατάστασης στο Κοσσυφοπέδιο (98/646/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο Ι.4 παράγραφος 2,

τη δήλωση (αριθ. 30) για τη Δυτυκοευρωπαϊκή Ένωση που περιλαμβάνεται στην τελική πράξη η οποία υπεγράφη κατά την έκδοση της συνθήκης,

Εκτιμώντας:

ότι, στις 26 Οκτωβρίου 1998, το Συμβούλιο υιοθέτησε δήλωση για τον καθορισμό μιας συνολικής προσέγγισης σχετικά με το Κοσσυφοπέδιο, σύμφωνα με την οποία, η Ευρωπαϊκή Ένωση υποστηρίζει πλήρως τις συμφωνίες που υπεγράφησαν στο Βελιγράδι, στις 16 Οκτωβρίου 1998, μεταξύ της Ομοσπονδιακής Δημοκρατίας της Γιουγκοσλαβίας (ΟΔΓ) και του ΟΑΣΕ και, στις 15 Οκτωβρίου 1998, μεταξύ της ΟΔΓ και του ΝΑΤΟ, παρέχει πλήρη υποστήριξη προς τον ΟΑΣΕ και την αποστολή επαλήθευσηςς στο Κοσσυφοπέδιο και εκφράζει την προθυμία της Ευρωπαϊκής Ένωσης να συμβάλει στη συνδρομή προς τους πρόσφυγες και τους εκτοπισθέντες 7

ότι η δράση της Ευρωπαϊκής Ένωσης, όπως ορίζεται ανωτέρω, απαιτεί ακριβή γνώση της κατάστασης στο έδαφος του Κοσσυφοπεδίου 7 ότι, στη γνώση αυτή, θα συνέβαλλαν τα στοιχεία που προκύπτουν από την ερμηνεία της διαστημικής απεικόνισης 7

ότι το δορυφορικό κέντρο της Δυτικοευρωπαϊκής Ένωσης (ΔΕΕ) έχει ως αποστολή, μεταξύ άλλων, την παροχή «στοιχείων που προκύπτουν από την ερμηνεία της διαστημικής απεικόνισης» στον τομέα της γενικής επιτήρησης της ασφάλειας, ιδίως δε της γενικής επιτήρησης ζωνών που ενδιαφέρουν τη ΔΕΕ, βάσει εντολής του Συμβουλίου, και την υποστήριξη της επαλήθευσης των συνθηκών 7

ότι, υπό τις συνθήκες αυτές, η Ευρωπαϊκή Ένωση θα πρέπει να προσφύγει στη ΔΕΕ,

ΥΙΟΘΕΤΕΙ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Ευρωπαϊκή Ένωση ζητεί από τη ΔΕΕ να παρέχει κάθε σχετικό στοιχείο το οποίο λαμβάνει από το δορυφορικό κέντρο της ΔΕΕ όσον αφορά:

- την πρόοδο της εφαρμογήςς των συμφωνιών που υπεγράφησαν στο Βελιγράδι, στις 16 Οκτωβρίου 1998, μεταξύ της ΟΔΓ και του ΟΑΣΕ, και στις 15 Οκτωβρίου 1998, μεταξύ της ΟΔΓ και του ΝΑΤΟ

και

- την κατάσταση των προσφύγων και εκτοπισθέντων και τη σχετική υποδομή,

ώστε η Ευρωπαϊκή Ένωση να συμβάλει στην παρακολούθηση που απαιτείται για την πλήρη επιτυχία των σχετικών αποστολών του ΟΑΣΕ και του ΝΑΤΟ.

Άρθρο 2

Η παρούσα απόφαση κοινοποιείται στη ΔΕΕ σύμφωνα με τα συμπεράσματα του Συμβουλίου, της 14ης Μαΐου 1996 σχετικά με τη διαβίβαση των εγγράφων της Ευρωπαϊκής Ένωσης στη ΔΕΕ.

Άρθρο 3

Η παρούσα απόφαση αρχίζει να ισχύει την ημέρα της έκδοσής της.

Άρθρο 4

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 13 Νοεμβρίου 1998.

Για το Συμβούλιο

Ο Πρόεδρος

J. FARNLEITNER

Δήλωση της δανικής αντιπροσωπείας

Σύμφωνα με το τμήμα Γ της απόφασης που εξέδωσε το Ευρωπαϊκό Συμβούλιο του Εδιμβούργου της 11ης και 12ης Δεκεμβρίου 1992, η Δανία δεν συμμετέχει στην κατάρτιση και εφαρμογή αποφάσεων και ενεργειών της Ένωσης οι οποίες έχουν αμυντικές επιπτώσεις.

Η δανική κυβέρνηση αποφάσισε ότι η Δανία δεν θα συμμετάσχει στην απόφαση του Συμβουλίου βάσει του άρθρου Ι.4 παράγραφος 2 σχετικά με την παρακολούθηση της κατάστασης στο Κοσσυφοπέδιο.

Σύμφωνα με την απόφαση του Εδιμβούργου, η Δανία δεν θα εμποδίσει την ανάπτυξη στενότερης συνεργασίας μεταξύ των κρατών μελών στον τομέα αυτόν. Ως εκ τούτου, η ως άνω θέση δεν εμποδίζει την έκδοση της απόφασης του Συμβουλίου.